Megállapodott az RMDSZ a szociálliberális koalícióval | Reggeli Újság
Parlamenti együttműködésről szóló megállapodást kötött tegnap a kormányalakításra készülő szociálliberális koalíció pártjaival – a parlamenti mandátumok több mint 47 százalékával rendelkező Szociáldemokrata Párttal (PSD) és a hatszázalékos súlyú Liberálisok és Demokraták Szövetségével (ALDE) – a Romániai Magyar Demokrata Szövetség (RMDSZ).
Az RMDSZ küldöttségét szerda délután várja az elnöki hivatalba Klaus Iohannis államfő, aki kormányalakítási egyeztetésre hívta a parlamenti pártokat. Újságírói kérdésre válaszolva Kelemen Hunor elmondta: az RMDSZ-nek nem lesz saját javaslata a miniszterelnök-jelölt személyét illetően, de a parlamenti szavazáson támogatni fogja a PSD–ALDE kormány beiktatását. (MTI)